stanford-oval/wikipedia huggingface dataset:
Bratislavan vanhakaupunki

| Vanhakaupunki (Staré Mesto) |
| --- | --- |

 vaakuna

Valtio:   Slovakia
Alue:  Bratislava
Piiri:  Bratislava I
Pinta-ala:  
 – Kokonaispinta-ala:  9,59 km²
Väkiluku (2018):  40 610
Aikavyöhyke:  UTC+1
 – Kesäaika:  UTC+2
 
 www.staremesto.sk 
Infobox OKVirheellinen NIMI-arvo: 
Bratislavan vanhakaupunki (slovakiksi Staré Mesto) on Bratislavan historiallinen keskusta ja samalla hallinnollinen alue kahdellakin tasolla: sekä oma osa-alueensa että alueeltaan sama kuin Bratislava I:n piiri. Vanha kaupunki sijaitsee Tonavan pohjoisrannalla. Sen itäosa on tiiviisti rakennettu vanha keskusta, länsiosassa on vanhoja erillistaloja ja esimerkiksi useiden valtioiden lähetystöt.
Vanhankaupungin merkittäviä rakennuksia ovat  Vanha kaupungintalo, Mikaelin portti,  Pyhän Martinuksen katedraali,  Priimaksen palatsi, päärautatieasema (Hlavná stanica), keskusaukio (Hlavné námestie), Hviezdoslavin aukio (Hviezdoslavovo námestie) ja kaupungin tärkein ostoskatu Obchodná ulica.
Bratislavan vanhaa kaupunkia nähtynä Bratislavan linnasta
Aiheesta muualla

Kotisivu
Wikimedia Commonsissa on kuvia tai muita tiedostoja aiheesta .
Braunschweigin herttuakunta

Braunschweigin herttuakunta (saks. Herzogtum Braunschweig) oli Saksassa sijainnut valtio, joka perustettiin vuonna 1815. Se oli vuodesta 1871 Saksan keisarikunnan osavaltio, kunnes se lakkautettiin Saksan vallankumouksessa vuonna 1918.
Pyhän saksalais-roomalaisen keisarikunnan kaaduttua vuonna 1806 Braunschweig-Lüneburgin osa-alue Braunschweig-Wolfenbüttelin ruhtinaskunta muutettiin Braunschweigin herttuakunnaksi Wienin kongressissa vuonna 1815. Samalla Braunschweig-Wolfenbüttelia hallinnut Kaarle II astui Braunschweigin ensimmäiseksi herttuaksi. Toinen ja pitkäaikaisin hallitisija, herttua Vilhelm oli vallassa vuosina 1830–1884, minä aikana Braunschweig liittyi Pohjois-Saksan liittoon vuonna 1866 ja Saksan keisarikuntaan vuonna 1871. Vuosina 1884–1913 aluetta hallitsi kaksi sijaishallitsijaa, kunnes vuonna 1913 herttuaksi nousi Ernst August. Hän joutui luopumaan vallasta kun Saksan keisarikunta kaatui ja herttuakunta muuttui Braunschweigin vapaavaltioksi.
Käännös suomeksi
Bill Wyman (albumi)

| Bill Wyman Bill Wyman |
| --- | --- | --- |

Studioalbumin tiedot
 Julkaistu: maaliskuu 1982
 Formaatti: LP, CD
 Tyylilaji: rock, uusi aalto, synthpop
 Kesto: 39.56
 Levy-yhtiö: A&M Records
Listasijoitukset
  55. (15. toukokuuta 1982)
Bill Wymanin muut julkaisut
| Stone Alone 1976 | Bill Wyman 1982 | Stuff 1992 |
Bill Wyman on brittimuusikko Bill Wymanin maaliskuussa 1982 julkaistu kolmas studioalbumi. Levyllä on vaikutteita uuden aallon musiikista sekä synthpopista. Sille sisältyvät hittisinglet ”(Si, si) Je suis un rock star” ja ”A New Fashion”. Albumilla vierailevat muun muassa Brian Setzer ja Chris Rea. Wymanin poika Stephen soittaa levyllä syntetisaattoria.
Albumi nousi Britanniassa listan sijalle 55. Se säilyi listalla kaikkiaan kuusi viikkoa.
Vuonna 2006 albumista julkaistiin CD-versio, jolle sisältyi neljä bonuskappaletta.
Kappaleet

Kaikki kappaleet kirjoittanut Bill Wyman, ellei toisin mainita.
Ride on Baby – 3.53 (säv. Bill Wyman, Stephen Wyman)
A New Fashion – 4.08 (säv. Bill Wyman, Terry Taylor)
Nuclear Reactions – 3.38
Visions – 4.12 (säv. Bill Wyman, Terry Taylor)
Jump Up – 3.58 (säv. Wyman, Kimsey)
Come Back Suzanne – 3.23
Rio de Janeiro – 4.17
Girls – 2.45
Seventeen – 3.45
(Si, si) Je suis un rock star – 5.59
Kappaleet > Vuoden 2006 CD-version bonuskappaleet

Rio de Janeiro – 3.47 (single-edit)
Come Back Suzanne – 2.53 (single-edit)
Visions – 2.58 (single-edit)
Si, si) Je suis un rock star – 3.22
Bratislavan päärautatieasema

| Bratislavan päärautatieasema Bratislava hlavná stanica |
| --- | --- |
 Bratislavan päärautatieasema (9/2019).
Perustiedot
Sijainti:  48.1585°N, 17.1061°E
Osoite:  Námestie Franza Liszta, 811 04 Staré Mesto, Bratislava, Slovakia
Kunta:  Bratislava
Valtio:  Slovakia
Etäisyydet:  (Etäisyydet noin) Žilina 201 km, Poprad-Tatrun rautatieasema 342 km,  Košice 443 km, Prešov 444 km, Nové Zámky 91 km; Wien 66 km; Budapest-Nyugati (Budapest Läntinen) 214 km; Praha 396 km; Berliini 793 km; jne.
Avattu:  1848
Liikenne
Liikennöitsijä(t):  Slovakian tasavallan rautatiet
Kaukoliikenne:  kattavasti eri puolille Slovakiaa ja ulkomaille
Asemarakennus
Lipunmyynti:  kyllä
 Päärautatieasemaa sisältä (2022).
Bratislavan päärautatieasema (slovakiksi Bratislava hlavná stanica; lyhennys: Bratislava hl. st.) on rautatieasema Slovakian pääkaupungissa Bratislavassa. Rautatieasema on maansa tärkein matkustajaliikenteen asema ja osa Slovakian tasavallan rautateiden (ŽSR) yhteensä 292:n rautatieaseman (2022) palveluverkostoa. Vuonna 2015 asemaa käytti arkipäivisin noin 60 000 ihmistä. Päivittäin asemalta lähti noin 125 junaa ja sinne saapui noin 120 junaa. Lisäksi aseman kautta kulki noin 35 junaa.
Päärautatieasema sijaitsee noin 1,8 kilometriä Bratislavan vanhasta kaupungista pohjoiseen, kävellen noin 15 minuutin matkan päässä. Haluttaessa päärautatieaseman edestä pääsee 8–15 minuutin välein kulkevalla raitiolinjalla 1 Bratislavan vanhan kaupungin luo.
Vuonna 1848 valmistunut Wien–Bratislava-linjan rautatieasema on yhä tallella, ja sijaitsee runsas 300 metriä nykyisen päärautatieaseman eteläpuolella. Rakennus on nykyään rautatiepoliisin käytössä. Tämän vanhan pääasemarakennuksen pohjoispuolella on Bratislavan liikennemuseo sinne johtavine vanhoine raiteineen.
Rautatieaseman rakennus pimeään vuorokaudenaikaan.
Sisäseinällä on suurikokoinen seinämaalaus.
Vanha päärautatieasema, Wien–Bratislava-rautatielinjan asemarakennus (1848). Se sijaitsee noin 300 metriä etelään.
Aiheesta muualla

Kuvia tai muita tiedostoja aiheesta Bratislavan päärautatieasema Wikimedia Commonsissa
IC-junayhteyksien haku (englanniksi) (zssk.sk)
Bratislava hlavná stanica - Odchody / Depatures (Bratislavasta lähtevät junat) (Arkistoitu – Internet Archive) (slovakiksi) (zsr.sk)
Bellerofon

Bellerofon Pegasoksen selässä keihästää Khimairan, n. 425–420 eaa.
Bellerofon (m.kreik. Βελλεροφῶν, Bellerofōn; lat. Bellerophon) oli kreikkalaisen mytologian suurimpia sankareita ja hirviöiden lyöjiä ennen Heraklesta. Hänen suurin saavutuksensa oli Khimairan, pedon, jolla oli leijonan pää, vuohen ruumis ja käärme häntänään, tappaminen.
Bellerofonin tarina alkoi karkotuksella maanpakoon murhattuaan veljensä. Hakiessaan sovitusta teolleen hän saapui Proitoksen, Tirynsin kuninkaan, luokse, joka asemansa perusteella puhdisti tämän rikoksestaan. Kuninkaan vaimo kuitenkin iski silmänsä tähän, ja tultuaan torjutuksi syytti tätä yrityksestä maata hänet väkisin. Proitos ei kuitenkaan uskaltanut tappaa vierastaan, joten hän lähetti Bellerofonin kuningas Iobateksen, appensa, puheille mukanaan sinetöity viesti, jossa pyydettiin tappamaan sen kantaja. Bellerofonin saavuttua perille Iobates kestitsi häntä yhdeksän päivää ennen kuin avasi viestin. Hänkin kuitenkin pelkäsi erinyiden kostoa, jos hän murhaisi vieraansa, joten hän lähetti tämän suorittamaan mahdotonta tehtävää: tappamaan Khimaira Kaarian maakunnassa.
Pegasoksen sieppaus

Lyykialainen selvinnäkijä Polyidos kertoi Bellerofonille, että tämän tarvitsisi tehtäväänsä Pegasoksen. Onnistuakseen saamaan tämän avukseen, Polyidos käski Bellerofonin nukkua Pallas Athenen temppelissä. Unessa Athene asetti kultaiset suitset hänen viereensä ja käski hänen uhrata Poseidonille, hevosten kesyttäjälle.
Bellerofon teki kuten hänen oli käsketty, ja löydettyään Pegasoksen Korintista Peirenen lähteen luota kuten Polyidos oli sanonut, hän suitsi tämän ja lensi sinne, missä Khimairan oli kerrottu olevan.
Khimairan lyöminen

Khimairan lyömisestä on kaksi eri versiota. Pegasos on mukana versiossa, jossa hän surmasi Khimairan ampumalla sen nuolillaan korkealta Pegasoksen selästä. Sen sijaan toinen kuvaus ei mainitse Pegasosta lainkaan, ja siinä Bellerofon sitoi keihääseensä suuren lyijykappaleen, jonka hän sai tungettua Khimairan kurkkuun, ja tämän kuuma hengitys sulatti sen tukehduttaen Khimairan.
Bellerofon palasi voitokkaana Iobateen luokse, joka pettyneenä epäonnistumisestaan lähetti tämän uusiin haasteisiin: taistelemaan solymilaisia, amatsoneja ja lopuksi palkkaamiaan lyykialaisia vastaan. Bellerofon löi kuitenkin heidät kaikki, jolloin Iobates huomattuaan, kuinka toivotonta oli yrittää tappaa tätä, antoi tälle tyttärensä puolisoksi tehden hänestä samalla kruununperijänsä. He saivat lapset Isandros, Hippolokhos ja Laodamia.
Samalla kun Bellerofonin maine kasvoi, kasvoi myös hänen hybriksensä. Hän päätti nousta taivaaseen Pegasoksen selässä, mutta Zeus lähetti paarman puremaan Pegasosta, joka heitti ratsastajansa selästään. Bellerofon eli loppuelämänsä raajarikkona.
Aiheesta muualla

Kuvia tai muita tiedostoja aiheesta Bellerofon Wikimedia Commonsissa
Blink (selainmoottori)

| Blink> Tiedot |
| --- | --- |
Ohjelmistotyyppi:  selainmoottori
Ohjelmointikielet:  C++
Lisenssi:  GNU Lesser General Public License ja BSD-lisenssi
Aiheesta muualla
Verkkosivusto
Versiohallinta
Blink on Googlen kehittämä vapaa, avoimen lähdekoodin selainmoottori ja osa Chromium-projektia. Google kertoi huhtikuussa 2013 alkavansa kehittää omaa, WebKitiin pohjautuvaa Blink-selainmoottoriaan. WebKit on aiemmin forkattu KDE-projektin KHTML:stä. Blink on käytössä Googlen omassa Chrome-selaimessa, Opera Softwaren Opera-selaimessa sekä muissa Chromium-projektiin pohjautuvissa selaimissa.
Blink on forkattu WebKitin WebCore-komponentista. Forkkauksella Google pyrki poistamaan 7 000 tiedostoa ja 4,5 miljoonaa riviä lähdekoodia. Myös vertaisarviointi (koodin katselmointi) on joustavampaa. Google käytti WebKitistä vain sen WebCore-osaa ja ei ollut kiinnostunut WebKit2:sta.
Blink on vain renderöintiin käytettävä osa kun taas WebKit sisälsi useampia osia. Blink integroituu Skia- ja V8-komponenttien kanssa suoraan.
Tekniikka

Chromium käyttää usean prosessin arkkitehtuuria, jossa on yksi selainprosessi ja n kappaletta hiekkalaatikossa toimivaa renderöintiprosessia. Blink suoritetaan renderöintiprosessissa. Konseptitasolla eri verkkosivustojen tiedot pidetään erillään tietoturvasyistä ja yksi renderöintiprosessi olisi rajattu vain yhdelle sivustolle. Todellisuudessa koska tämä olisi liian raskasta kun on paljon välisivuja auki tai liian vähän RAM-muistia sama prosessi voidaan jakaa useamman iframen tai välilehden kanssa.
Blink toteuttaa web-tekniikoiden käsittelyn (HTML, DOM, CSS).
Aiheesta muualla

Blink-projektin verkkosivu (englanniksi)
How Blink works (englanniksi)
Antti Siltala

Antti Siltala
Antti Siltala (s. 14. maaliskuuta 1984 Vieremä) on suomalainen lentopalloilija. Hän pelasi urallaan Suomen lisäksi Ranskassa, Belgiassa, Turkissa, Puolassa, Italiassa ja Venäjällä. Siltala pelasi ulkomailla kaikkiaan 11 vuotta putkeen ennen syksyllä 2018 tapahtunutta paluuta kotikonnuilleen Savoon paikallisen Savo Volleyn väreihin.
Siltala voitti kaudella 2007–2008 Belgiassa tuplamestaruuden, kun Noliko Maaseik vei nimiinsä sekä maan lentopalloliigan että cupin. Euroopan kentillä Maaseik otti CEV-cupissa hopeaa. Lähes kymmenen vuotta myöhemmin vuonna 2017 Siltalan edustama Maliye Piyango oli Turkin cupin toinen.
Suomen miesten lentopallomaajoukkueessa Siltala on pelannut yhteensä 288 ottelussa. Hän on neljänneksi eniten miesten A-maaotteluita pelannut lentopalloilija Suomessa. Vuosina 2012–2016 Siltala toimi myös lentopallomaajoukkueen kapteenina.
Ura > SM-liiga

193 cm pitkä Siltala lähti opiskelemaan vuonna 2000 Kuortaneen urheilulukioon vuodeksi maan parhaiden ikäistensä junioreiden kanssa. Vuoden Kuortaneella opiskeltuaan hän siirtyi pelaamaan SM-liigaan Keski-Savon Paterin joukkueeseen. Paterissa Siltala pelasi neljä kautta ja siirtyi tämän jälkeen kahdeksi kaudeksi Pielaveden Sampoon. Ensimmäisen kauden lopulla Siltala pelasi vähän aikaa Ranskassa Chaumontin joukkueessa Pro B -liigassa. Kaudella 2007 hän saavutti Sammossa SM-hopeaa tiukan finaalisarjan jälkeen sekä voitti Suomen Cupin. Siltala oli kauden 2007 pistepörssissä seitsemäs, ässäsyöttötilastossa neljäs, plusmiinustilastossa kolmas ja syöttäjänä paras vaikeusprosentilla 57,6. Lisäksi Siltala valittiin SM-liigan tähdistökuusikkoon ja hän oli ehdokkaana liigan parhaimmaksi pelaajaksi. Hopeakauden jälkeen Siltala kiinnitettiin Belgiaan Noliko Maaseikiin 1+1 vuoden sopimuksella.
Ura > Belgia

Siltala siirtyi vuoden 2007 EM-kisojen jälkeen Belgian liigaan, jota kautta useat suomalaiset ovat ponnistaneet entistä kovempiin Euroopan ammattilaissarjoihin. EM-kisat pelattiin vasta syksyllä, joten valmistautuminen kauteen jäi Siltalalla seurajoukkueensa kanssa lyhyeksi - hänellä oli edessään Belgian supercupin finaali jo muutaman harjoituskerran jälkeen. Noliko Maaseik hävisi 3–0 lukemin finaaliottelun. Kauden aikana Siltala vakiinnutti paikkansa kovatasoisen joukkueen aloituskuusikossa ja ylsi mestaruuksiin, kun Noliko Maaseik voitti kaudella 2008 sekä Belgian cupin, että liigan mestaruuden, jälkimmäisen ratkettua viidennessä finaalissa.
Siltala pääsi kaudella 2008 myös arvostetun eurooppalaisen seuracupin, CEV-cupin, lopputurnaukseen. Neljän joukkueen lopputurnauksessa Noliko Maaseik pääsi loppuotteluun, joten Siltala nähtiin kaikkien aikojen toisena suomalaispelaajana CEV-cupin finaalissa. Loppuottelu päättyi kuitenkin tappioon Roma Volleylle, ja näin Siltala voitti hopeaa kyseisessä seurakilpailussa.
Ura > Kreikka

Kaudella 2009 Siltala pelasi Aris Thessalonikin riveissä Kreikan liigassa. Hänen kanssaan samassa joukkueessa pelasi myös suomalainen Jukka Lehtonen.
Ura > Turkki 2009–2010

Kaudella 2009–2010 Siltala pelasi Turkin liigassa SGK Ankaran joukkueessa.
Ura > Puola 2010–2012

Kaudeksi 2010–2011 Siltala siirtyi Puolan liigaan Delecta Bydgoszcziin. Hänen joukkueensa sijoittui Puolan liigassa lopulta kuudenneksi. Vieremäläislähtöisen pelaajan rooli joukkueessa oli läpi kauden suuri. Siltala pelasi joukkueessa myös kaudella 2011–2012.
Ura > Italia 2012–2013

Kaudeksi 2012–2013 Siltala siirtyy Italian A2-liigaan Soran joukkueeseen.
Ura > Ranska 2013–2014

Kaudella 2013–2014 Siltala teki paluun Ranskan liigaan. Hän pelasi Chaumountin riveissä ja voitti Ranskan liigan pronssia. Alkukaudella Siltala oli hetken sivussa johtuen loukkaantumisesta, mutta loppukaudesta hän oli hyvässä vireessä ollen joukkueen parhaimmistoa.
Ura > Venäjä 2014–2016

Siltala solmi vuoden mittaisen sopimuksen kesäkuussa Venäjän kakkosliigassa pelaavan Jenisei Krasnojarskin kanssa. Jenisei Krasnojarskin joukkue nousi Venäjän Superliigaan kauden päätteeksi Siltalan vahvalla panoksella. Siltala jatkoi seurassa myös kaudella 2015-16. Nousijajoukkue Krasnojarsk oli avauskaudellaan Venäjän Superliigassa seitsemäs.
Toukokuussa 2016 julkistettiin, että Siltala ja Pielaveden Sampo aloittavat yhteistyön. Ensi alkuun aikoinaan seurassa pelannut Siltala vahvistaa Sammon taustaryhmää ja on mukana joukkueen kokoamisessa, yhteistyökumppanuuksien solmimisessa ja seuran kokonaisvaltaisessa kehittämisessä junioritasolta alkaen.
Ura > Turkki 2016–2018

Siltala solmi 1-vuotisen sopimuksen ankaralaisen Maliye Milli Piyangon kanssa kaudeksi 2016–2017. Siltala pelasi seurassa kaksi kautta.
Ura > Savo Volley 2018–2022

Siltala palasi kotikonnuilleen kaudelle 2018-2019 uuden liigajoukkueen Savo Volleyn riveissä. Hän päätti uransa Mestaruusliigan hopeaan kaudella 2021–2022.
Maajoukkue

A-maajoukkueessa Siltala on ollut mukana vuodesta 2005 lähtien. Peliaikaa kuusikossa hän ei alkuvuosinaan saanut paljoakaan. Poikkeuksena oli Moskovassa 2005 pelatut Euroopan liigan finaalit, joissa Suomi oli osittain matkassa kakkosjoukkueellaan. Tulos oli kuitenkin mainio, kun joukkue voitti hopeaa. Siltala oli mukana myös Moskovan EM-kisoissa 2007 neljänneksi sijoittuneessa joukkueessa mutta istui pääasiassa vaihtopenkillä. Siltala valittiin jälleen vuoden 2008 lentopallon maailmanliigaan.
Siltalan lopullinen läpimurto maajoukkueessa tapahtui kesällä 2009, kun hän murtautui avauskokoonpanoon. Suomi pelasi mainion kesän kaatamalla muun muassa maailman ykkösmaan Brasilian sekä peräti kolme kertaa lajin suurmaihin kuuluvan Puolan. Kesän 2010 maailmanliigassa Siltala johti välillä jopa pistepörssiä. Maailmanliiga rupeama oli häneltä onnistunut.
Siltala oli pitkään avausseitsikossa ja suuressa roolissa, kun Suomi kaatoi lajin suurmaita. Siltala tahditti Suomen peliä voittoon niin Serbiaa, Yhdysvaltoja, Brasiliaa kuin myös Puolaa vastaan.
2019 EM-kisoissa Siltala teki suomalaista palloiluhistoriaa olemalla ensimmäinen pelaaja, joka osallistui seitsemännen kerran kisoihin.
Saavutukset

Henkilökohtaiset:
SM-liigan tähdistöjoukkueessa 2007
Syöttötilaston voitto SM-liigassa 2007
Seurajoukkueessa:
CEV-cupin hopeaa 2008
Belgian mestaruus 2008
Belgian Cupin voitto 2008
Belgian Supercupin hopeaa 2007
SM-hopeaa 2007, 2022
Suomen Cupin voitto 2007
A-maajoukkueessa:
EM-kisojen 4. sija 2007
Pelannut kuudet EM-kisat 2007, 2009, 2011, 2013, 2015, 2017
Pelannut yhdet MM-kisat 2014
Joukkueet

2001–2004  Keski-Savon Pateri
2005–2006  Pielaveden Sampo
2005–2006  Chaumont
2007–2008  Noliko Maaseik
2008–2009  Aris Thessaloniki
2009–2010  SGK Ankara
2010–2012  Delecta Bydgoszcz
2012–2013  Sora
2013–2014  Chaumount
2014–2016  Jenisei Krasnojarsk
2016–2018  Maliye Milli Piyango
2018–2022  Savo Volley
Aiheesta muualla

Siltalan tiedot maajoukkueessa
Siltalan profiili Jenisein sivustolla (Arkistoitu – Internet Archive) (venäjäksi)
Burlington Arcade

| Burlington Arcade |
| --- | --- |

 Pohjoinen sisäänkäynti.
Avattu:  1819 
Arkkitehti:  Samuel Ware 
Liikkeiden määrä:  46 
Kerrosten määrä:  2 
Kävijämäärä:  4 milj. vuodessa 
Burlington Arcade
Burlington Arcade on katettu kauppakäytävä Lontoon Mayfairissä, Piccadillyn ja Old Burlington Streetin välissä. Kauppakäytävä on Britannian pisimpiä, 179 metriä, ja sisältää 46 puotia, joissa myydään pääasiassa luksustuotteita, kuten koruja, rannekelloja, kosmetiikkaa, jalkineita, nahkatuotteita ja kašmiria. Se sai Grade II -luokan suojelukohteen aseman vuonna 1958.
Lordi George Cavendish palkkasi arkkitehti Samuel Waren suunnittelemaan Burlington Arcaden, jotta hänen vaimonsa ja muu herrasväki voisi tehdä ostoksia turvallisemmin. Kerrotaan, että Cavendish halusi myös estää naapureitaan roskittamasta puutarhaansa osterinkuorilla, sen ajan pikaruoalla. Kauppakäytävä avattiin vuonna 1819 ja siellä oli alun perin 51 kaksikerroksista putiikkia, joissa oli myynnissä hattuja, hansikkaita, pitsiä, kävelykeppejä, sikareita, koruja ja muita ylellisyystavaroita – erityisen suosittuja myyntiartikkeleita olivat hilkat. Monet kauppiaista asuivat joko puotinsa ylä- tai alakerroksessa.
Kauppakeskuksen ylemmässä kerroksessa alettiin harjoittaa prostituutiota, minkä hillitsemiseksi Cavendish palkkasi 10. husaarirykmentistä virkapukuisia vahtimestareita (beadles) pitämään yllä järjestystä. Esimerkiksi viheltely ja hyräily oli kielletty kauppakäytävässä, koska taskuvarkaat varoittivat niiden avulla toisiaan ja parittajat prostituoituja lähestyvistä poliiseista tai vahtimestareista.
Vahtimestarit valvovat yhä järjestystä Burlington Arcadessa. Heidät tunnistaa viktoriaanisesta lievetakista, kultanapeista ja silinterihatusta. Viheltely ja hyräily ovat edelleen kiellettyjä samoin kuin juokseminen, pyöräily ja huikentelevainen käyttäytyminen. Vain Paul McCartneylle on myönnetty poikkeuslupa vihellellä kauppakeskuksessa siellä asioidessaan.
Vuonna 1964 kauppakäytävään ajoi Jaguar Mark X -merkkisellä urheiluautolla kuusi naamioitunutta ryöstäjää, jotka rikkoivat kultasepänliikkeen näyteikkunan ja ryöstivät 35 000 punnan arvosta koruja. Ryöstäjiä ei saatu koskaan kiinni.
Aston Kalmari

| Aston Kalmari |
| --- | --- |

 Aston Kalmari esiintymässä Kulttuuritila Nuijamiehessä elokuussa 2023.
Tiedot
Toiminnassa:  2018–
Tyylilaji:  rock
Kotipaikka:   Lappeenranta, Suomi
Laulukieli:  suomi
Jäsenet:  Aleksi Arola, laulu, kitara   Ville Vuorio, basso, laulu   Samu Pellikka, soolokitara, laulu   Markus Tuhkalainen, rummut  
Levy-yhtiö:  Central Line Entertainment 2023-
Aiheesta muualla
Kotisivut
Infobox OKNimi-testi OK: 
Aston Kalmari on Aleksi Arola (vas.), Ville Vuorio, Samu Pellikka ja Markus Tuhkalainen.
Aston Kalmari on lappeenrantalainen, suomenkielistä rock-musiikkia soittava yhtye. Yhtyeen tunnetuimmat kappaleet ovat "Älä rakastu minuun", "Ajan virta", "Sininen huone", "Takaisin pintaan" ja "Hellyyden haulikko".
Historia > Perustaminen

Yhtye on perustettu Lappeenrannassa marraskuussa 2018. Laulaja-kitaristi Aleksi Arola päätti laajentaa sooloprojektinsa yhtyeen muotoon. Arola etsi soittajia Muusikoiden.net-sivustolta saman vuoden kesällä. Yhtyeen nimi on johdettu Arolan lapsuusajan Almari Kalmari -lempinimestä.
Yhtyeeseen liittyivät Markus Tuhkalainen (rummut), Ville Vuorio (basso) ja Samu Pellikka (soolokitara). Yhtyeen toiminta lähti liikkeelle Arolan demottamista kappaleista, kuten "Perjantai" ja "Laskuvarjohyppääjiä". Arola ja Pellikka tunsivat toisensa jo lappeenrantalais-imatralaisesta Lowlife Hero -nimisestä skate punk -yhtyeestä. Pellikka tunnetaan myös Sanktio-yhtyeen kitaristina.
Historia > Uran alku ja Ajatusten ampiaispesä (2018–2020)

Aston Kalmarin ensimmäinen keikka oli Lahdessa Ravintola Torvessa 17. tammikuuta 2019. Vuoden 2019 aikana yhtye keikkaili ja esiintyi ympäri Suomea. Yhtyeen ensimmäinen virallinen single oli 28. helmikuuta 2020 ilmestynyt "Äiti oli taas oikeessa". Singlejulkaisu julkaistiin suoratoistopalveluissa.
Koronapandemian takia suuri osa yhtyeen vuoden 2020 keikoista peruttiin tai lykättiin syksyyn. Yhtye lämmitteli Kotiteollisuutta Kulttuuritila Nuijamiehen pitkänäperjantaina järjestetyssä Karanteeni-live-konsertissa. Samana päivänä yhtye julkaisi myös toisen virallisen singlensä "Filminauha".
Aston Kalmarin omakustanteinen esikoisalbumi Ajatusten ampiaispesä julkaistiin suoratoistopalveluissa 8. toukokuuta 2020. Yhtye äänitti albumin tammikuussa 2020 Teemu Aalto Music Productionsilla Kotkassa, jossa albumi myös miksattiin. Albumin masteroi tamperelainen Janne Hakanen. Yhtye keikkaili aktiivisesti vuoden 2020 aikana.